ΚΑΝΟΝΙΣΜΟΣ (ΕΚ) αριθ. 1109/97 ΤΗΣ ΕΠΙΤΡΟΠΗΣ της 18ης Ιουνίου 1997 για καθορισμό των κατωφλίων παρεμβάσεως στον τομέα των οπωροκηπευτικών για την περίοδο εμπορίας 1997/98

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών (1) και ιδίως το άρθρο 27 παράγραφοι 1 και 2 και το άρθρο 57,

Εκτιμώντας:

ότι στο άρθρο 27 του κανονισμού (ΕΚ) αριθ. 2200/96 προβλέπεται ο καθορισμός ενός κατωφλίου παρεμβάσεως όταν η αγορά ενός προϊόντος που αναγράφεται στο παράρτημα ΙΙ υφίσταται ή ενδέχεται να υποστεί ανατροπή της ισορροπίας η οποία οδηγεί ή μπορεί να οδηγήσει σε υπερβολικές αποσύρσεις 7 ότι από μια τέτοια εξέλιξη υπάρχει κίνδυνος να δημιουργηθούν δυσχέρειες στον προϋπολογισμό για την Κοινότητα 7

ότι οι όροι που καθορίζονται από το προαναφερθέν άρθρο 27 πληρούνται για ορισμένα προϊόντα και πρέπει συνεπώς να καθορισθούν κατώφλια παρεμβάσεως για τις ντομάτες, τα κουνουπίδια, τα ροδάκινα, τα νεκταρίνια, τα μήλα, τα επιτραπέζια σταφύλια, τα λεμόνια, τα πορτοκάλια, τα satsumas, τις κλιμεντίνες, τα μανταρίνια, τα πεπόνια και τα καρπούζια 7

ότι για κάθε ένα από τα προϊόντα αυτά, πρέπει να καθορισθεί αυτό το κατώφλι παρεμβάσεως συναρτήσει του μέσου όρου της παραγωγής που προορίζεται για τη νωπή κατανάλωση των πέντε τελευταίων περιόδων για τις οποίες υπάρχουν διαθέσιμα στοιχεία 7 ότι πρέπει επίσης να καθοριστεί για κάθε σχετικό προϊόν η περίοδος που λαμβάνεται υπόψη για να εκτιμηθεί η υπέρβαση του κατωφλίου παρέμβασης 7

ότι σε εφαρμογή του προαναφερθέντος άρθρου 27, η υπέρβαση του κατωφλίου παρεμβάσεως έχει ως συνέπεια την μείωση της κοινοτικής αποζημιώσεως απόσυρσης κατά την διάρκεια της περιόδου που έπεται εκείνης της υπερβάσεως του κατωφλίου 7 ότι πρέπει να καθοριστούν οι επιπτώσεις από την υπέρβαση αυτή για κάθε ένα από τα συγκεκριμένα προϊόντα και να καθοριστεί μία μείωση ανάλογη προς τη σπουδαιότητα της υπερβάσεως μέχρι ενός ορισμένου ποσοστού 7

ότι το προαναφερθέν άρθρο 57 προβλέπει ότι εάν απαιτούνται μέτρα για να διευκολυνθεί το πέρασμα από το παλαιό καθεστώς σε εκείνο που καθορίζεται από τον παρόντα κανονισμό, τα μέτρα αυτά θεσπίζονται με την διαδικασία που προβλέπεται στο άρθρο 46 7 ότι τα μέτρα αυτά είναι αναγκαία για ορισμένα προϊόντα των οποίων η περίοδος εμπορίας έχει ήδη αρχίσει 7 ότι πρέπει συνεπώς να καθορισθούν για τα προϊόντα αυτά τα κατώφλια παρεμβάσεως για την περίοδο εμπορίας 1997/98, πρώτη περίοδος εφαρμογής του νέου καθεστώτος και να καθοριστεί η περίοδος με βάση την οποία θα πρέπει να εκτιμηθεί η υπέρβαση των κατωφλίων παρεμβάσεως, λαμβάνοντας υπόψη τις περιστάσεις αυτές 7

ότι η επιτροπή διαχειρίσεως νωπών οπωροκηπευτικών δεν διετύπωσε γνώμη εντός της προθεσμίας που καθορίστηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κατώφλια παρεμβάσεως για την περίοδο εμπορίας 1997/98 καθορίζονται ως εξής:

>ΘΕΣΗ ΠΗΝΑΚΑ>

Άρθρο 2

Για τα απαριθμούμενα προϊόντα, η υπέρβαση του κατωφλίου παρεμβάσεως αποτιμάται με βάση τις αποσύρσεις που πραγματοποιήθηκαν κατά τη διάρκεια των ακόλουθων περιόδων:

>ΘΕΣΗ ΠΗΝΑΚΑ>

Άρθρο 3

Αν, για ένα των προϊόντων που απαριθμούνται στο παράρτημα 1, η ποσότητα που αποσύρεται στην παρέμβαση, κατά τη διάρκεια της περιόδου που καθορίζεται στο άρθρο 2, υπερβαίνει το κατώφλιο που έχει καθορισθεί στο άρθρο 1, η κοινοτική αποζημίωση απόσυρσης που έχει καθορισθεί σε εφαρμογή του άρθρου 26 του κανονισμού (ΕΚ) αριθ. 2200/96, κατά τη διάρκεια της επομένης περιόδου εμπορίας μειώνεται ανάλογα με τη σπουδαιότητα της υπέρβασης σε σχέση με την παραγωγή που χρησίμευε ως βάση για τον υπολογισμό του εν λόγω κατωφλίου.

Η μείωση της κοινοτικής αποζημίωσης απόσυρσης δεν μπορεί ωστόσο να είναι ανώτερη από 30 %.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 297 της 21. 11. 1996, σ. 1.